Արդեն երրորդ օրն է` թռիչքները դադարեցվել են Հյուսիսային Եվրոպայում
Եվրոպայի օդային երթևեկության գործակալությունը հայտնել է, որ Իսլանդիայի հրաբխային ժայթքման պատճառով թռիչքները դեռ կհետաձգվեն առնվազն մին
Եվրոպայի օդային երթևեկության գործակալությունը հայտնել է, որ Իսլանդիայի հրաբխի ժայթքման պատճառով թռիչքները դեռ չեն իրականացվի առնվազն մինչև կիրակի առավոտ: Մարդիկ խմբվել են գնացքների, ավտոբուսների և նավակների կայարաններում: Տաքսի ծառայությունների խոսքերով` նրանց հազարավոր դոլարներ են վճարում Եվրոպայի տարածքում մեքենայով տեղափոխելու համար: Եվրոպայի օդային երթևեկության վերահսկման գործակալությունը` Եվրավերահսկողությունը, հայտնել է, որ Եվրոպայի օդային տարածքում շաբաթ օրը միայն 6 հազար թռիչք է եղել` ի տարբերություն սովորական 22,000-ի: Ըստ Եվրավերահսկողության` ուրբաթ օրը դադարեցվել է Եվրոպայի համար սովորական համարվող օրական 28,000 թռիչք: Ֆրանսիայի հյուսիսային օդային տարածքը փակ կլինի մինչև երկուշաբթի առավոտ: Եվրոպայի հարավային հատվածում` Իսպանիայում, Իտալիայի հարավում, Հունաստանում և Թուրքիայում թռիչքները չեն դադարեցվել: Օդևերևութաբան Մարթին Գրոզերի խոսքերով` "Իրավիճակը չի բարելավվել: Իսլանդիայի հրաբուխը հանդարտվելու նշաններ ցույց չի տալիս: Քամու պատճառով Իսլանդիայի հրաբխից առաջացած մոխիրը դեռ մի քանի օր կտարածվի Եվրոպայով: Քանի դեռ քամու փոփոխություններ չկան, իրավիճակը կմնա նույնը մինչև հաջորդ հինգշաբթիից շաբաթը": Իսլանդիայում հրաբուխը ժայթքել է չորեքշաբթի: Դրանից առաջացած մոխրային ամպը պարունակում է ապառների, քարերի, ապակու, ավազի մասնիկներ, որոնք կարող են ընկնել ինքնաթիռների շարժիչի մեջ և խափանման պատճառ դառնալ: Օդային տրանսպորտի միջազգային ընկերակցությունը հայտնել է, որ ըստ գնահատումների` ավիաուղիների օրական կորուստը կազմում է գրեթե 200 միլիոն դոլար: Սա սեպտեմբերի 11-ի ահաբեկչությունից հետո Եվրոպայի օդային երթևեկության երկրոդ նմանատիպ խաթարումն էր: Այն ժամանակ դադարեցվել էին բոլոր անդրատլանտյան թռիչքերը, իսկ ԱՄՆ օդային տարածքը երեք օր փակ էր: Առողջապահության համաշխարհային կազմակերպությունը շնչառական խնդիրներ ունեցողներին զգուշացնում է մոխիրի թափման ժամանակ դուրս չգալ: